EkBass/fiwiki-20250220-pages-articles huggingface dataset:
Tyrnävän vaakuna

Tyrnävän vaakuna on Tyrnävän kunnan tunnus. Vaakunan pohjoispohjalaiset ladot ulospäin kaltevine seinineen viittaavat seudun niittylakeuksiin. Vaakunan selitys on ”sinisessä kentässä kolme hopeista punaovista latoa asetettuina 2 + 1.” Vaakunan on suunnitellut Olof Eriksson, ja Tyrnävän kunnanvaltuusto hyväksyi sen kokouksessaan 28. maaliskuuta 1956. Sisäasiainministeriö vahvisti vaakunan käyttöön 8. kesäkuuta samana vuonna. == Lähteet == * * Tyrnävä Vaakuna
Ateenan julistus (1931)

Ateenan julistus oli seitsemän kohdan manifesti, joka käsitteli historiallisten monumenttien suojelua. Se luotiin Ateenassa järjestetyssä ensimmäisessä historiallisia monumentteja käsitelleessä arkkitehtien ja teknisten asiantuntijoiden kansainvälisessä konferenssissa vuonna 1931. Julistus asetti ensimmäistä kertaa kansainväliset periaatteet kulttuuriperinnön suojelemiseksi, ja se on ollut myöhemmin vaikuttumassa kulttuuriorganisaatioiden, kuten ICOMin, Unescon ja ICCROMin, toiminnassa. Seuraavat seitsemän kohtaa olivat julistuksen merkittävimmät määräykset: #Restauroinnin toiminnalliselle ja avustavalle tasoille tulee perustaa kansainväliset organisaatiot. #Restaurointiprojektit pitää käydä läpi asiantuntevasti, jotta säilytettäisiin rakennelmien ominaispiirteet ja historiallinen arvo ei häviäisi. #Ongelmat historiallisten kohteiden suojelussa tulee käsitellä kansallisella tasolla. #Kaivauskohteita, jotka eivät ole välittömän restauroinnin kohteena, tulisi suojauksen vuoksi haudata uudelleen. #Moderneja tekniikoita ja materiaaleja voi käyttää restauroinnissa. #Historialliset kohteet tulee suojella ankarasti. #Historiallisia kohteita ympäröivien alueiden suojeluun tulee kiinnittä huomiota. == Lähteet == Luokka:1931 Luokka:Ateenan historia Luokka:Julistukset Luokka:Kulttuuriperintö
Azerbaidžan yleisurheilun Euroopan-mestaruuskilpailuissa

Sija Yhteensä 39\. 0 2 2 4 Azerbaidžan on saavuttanut yleisurheilun ulkoratojen Euroopan-mestaruuskilpailuissa neljä mitalia: Hayle İbrahimov sai 5 000 metrin juoksussa pronssia Barcelonassa 2010 ja hopeaa Zürichissä 2014, Hanna Skydan pronssia moukarinheitossa Amsterdamissa 2016 ja Alexis Copello hopeaa kolmiloikassa Berliinissä 2018. Maa on EM-kisojen kaikkien aikojen mitalitilastossa 39. sijalla. == Lähteet == Yleisurheilun Euroopan-mestaruuskilpailuissa Luokka:Yleisurheilun Euroopan- mestaruuskilpailut maittain
Éric Prodon

Éric Prodon (s. 27. kesäkuuta 1981 Pariisissa) on ranskalainen tennispelaaja. Hän on oikeakätinen ja pelannut ammattilaisena vuodesta 2000. Parhaimmillaan hän on ollut ATP-maailmanlistan sijalla 83 elokuussa 2011. Prodon on voittanut urallaan seitsemän haastajaturnausta, joista kolme on Tampere Openin voittoja vuosilta 2007, 2010 ja 2011. == Lähteet == *Éric Prodon ATP:n sivuilla Luokka:Ranskalaiset tennispelaajat Luokka:Vuonna 1981 syntyneet Luokka:Elävät henkilöt
Slovakia yleisurheilun Euroopan-mestaruuskilpailuissa

Sija Yhteensä 39\. 1 5 1 7 Slovakia osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1994. Sitä ennen maan urheilijat edustivat Tšekkoslovakiaa. Slovakia on saavuttanut EM-kilpailuissa kuusi mitalia: Libor Charfreitag voitti miesten moukarinheitossa kultaa Barcelonassa 2010, Lucia Hrivnák Klocová pronssia 800 metrin juoksussa Barcelonassa 2010, Martina Hrašnová saavutti naisten moukarinheitossa hopeaa Helsingissä 2012 ja Zürichissä 2014 ja Matej Tóth saavutti miesten 50 kilometrin kävelyssä hopeaa Zürichissä 2014 ja Berliinissä 2018. Slovakia on EM-kisojen kaikkien aikojen mitalitilastossa 38. sijalla. == Slovakian EM-mitalit kisoittain == Kisapaikka ja -vuosi Kulta Hopea Pronssi Yhteensä Sijoitus mitalitilastossa 1994 Helsinki 0 0 0 0 – 1998 Budapest 0 0 0 0 – 2002 München 0 0 0 0 – 2006 Göteborg 0 0 0 0 – 2010 Barcelona 1 0 1 2 13. 2012 Helsinki 0 1 0 1 23. 2014 Zürich 0 2 0 2 17. 2016 Amsterdam 0 0 0 0 – 2018 Berliini 0 1 0 1 21. Yhteensä 1 4 1 6 38. == Slovakian EM-mitaliurheilijat == Urheilija Kulta Hopea Pronssi Yhteensä Vuodet Lajit Libor Charfreitag 1 0 0 1 2010 moukarinheitto Martina Hrašnová 0 2 0 2 2012, 2014 moukarinheitto Matej Tóth 0 2 0 2 2014, 2018 50 kilometrin kävely Lucia Hrivnák Klocová 0 0 1 1 2010 800 metrin juoksu == Lähteet == * * * * * * * * * * Luokka:Slovakian yleisurheilu Luokka:Yleisurheilun Euroopan-mestaruuskilpailut maittain
Reload (Tom Jonesin albumi)

Reload on Tom Jonesin studioalbumi, joka on julkaistu vuonna 1999. Levy sisältää 15 cover-versiota ja kaksi omaa hittiä (Sex Bomb ja Looking Out My Window). Levyllä on duettoja useiden artistien kanssa. Albumista tuli Tom Jonesin menestynein albumi. Se myi maailmanlaajuisesti yli 6,5 miljoonaa kappaletta. Albumi ylsi brittilistalla ensimmäiseksi vuonna 1999 ja uudestaan 2000. ==Kappaleet== # (feat. The Cardigans, kirjoittaneet David Byrne, Tina Weymouth, Chris Frantz ja Jerry Harrison Talking Headsista) # (with Stereophonics, kirjoittanut Randy Newman, teki tunnetuksi Three Dog Night) # (feat. Robbie Williams, kirjoittaneet Lenny Kravitz ja Craig Ross) # (with The Divine Comedy, kirjoittaneet Geoff Barrow, Beth Gibbons ja Adrian Utley Portisheadista) # (feat. Space, kirjoittanut Ray Davies The Kinksistä) # (feat. James Dean Bradfield, kirjoittaneet Stan Kesler ja William E. Taylor) # (feat Mousse T, kirjoittaneet Mousse T ja Errol Rennalls) # (feat. Heather Small, kirjoittaneet Norman Whitfield ja Barrett Strong) # (feat. James Taylor Quartet, kirjoittanut Tom Jones) # (feat. Van Morrison, kirjoittanut Morrison, alkuperäinen albumi The Healing Game) # (feat. The Pretenders, sanoitus Iggy Pop, sävellys David Bowie) # (feat. Barenaked Ladies, alkuperäinen esittäjä George Baker Selection) # (feat. Simply Red, kirjoittaneet Willa Dean Parker ja Homer Banks) # (feat. Zucchero, alkuperäinen esittäjä Fine Young Cannibals) # (feat. Natalie Imbruglia, alkuperäinen esittäjä INXS) # (feat. Cerys Matthews Catatoniasta) # (feat. Portishead) # (feat Mousse T) # (feat. Heather Small) == Lähteet == == Aiheesta muualla == * Reload discogs.com -sivustolla Luokka:Vuoden 1999 albumit Luokka:Tom Jonesin albumit
Joan Allen

Joan Allen (s. 20. elokuuta 1956 Rochelle, Illinois) on yhdys­valtalainen näyttelijä. Hän on ollut kolmesti ehdolla Oscar-palkinnon saajaksi: kerran kategoriassa paras nais­pää­osa elo­kuvasta Kandidaatti (2000), kahdesti kategoriassa paras nais­sivu­osa elo­kuvista Nixon (1995) ja Noita­vaino (1996). Hänen muita elo­kuviaan ovat Psykopaatin jäljillä (1986), Face/Off – kahdet kasvot (1997), Jäämyrsky (1997), Pleasantville – onnellisten kaupunki (1998), Avalonin usvat (2001), Yes (2004), Kiukun parempi puoli (2005), Georgia O’Keeffe (2009), Medusan perintö (2012) ja Room (2015). == Yksityiselämä == Joan Allen oli naimisissa näyttelijä Peter Friedmanin kanssa vuosina 1990–2002. Heillä on vuonna 1994 syntynyt tytär. Allenilla on kolme sisarusta. == Filmografia == Elokuvat Elokuvat Elokuvat Vuosi Nimi Rooli 1986 Peggy Sue meni naimisiin Maddy Nagle 1986 Psykopaatin jäljillä Reba McClane 1988 Tucker – mies ja unelma Vera Tucker 1989 Maan sydämessä Irene 1995 Nixon Pat Nixon 1996 Noita­vaino Elizabeth Proctor 1997 Jäämyrsky Elena Hood 1997 Face/Off – kahdet kasvot Eve Archer 1998 Pleasantville – Onnellisten kaupunki Betty Parker 2000 Kandidaatti Laine Hanson 2004 The Notebook – Rakkauden sivut Anne Hamilton 2004 The Bourne Supremacy Pam Landy 2005 Kiukun parempi puoli Terry Wolf­meyer 2007 Medusan sinetti Pam Landy 2008 Death Race – Kuolonajot Hennessey 2009 Hachiko – tarina uskollisuudesta Cate Wilson 2012 Medusan perintö Pam Landy 2014 Kunnes kuolema meidät erottaa Darcy Anderson 2015 Room Nancy Newsome Televisio Televisio Televisio 2001 Avalonin usvat Morgause == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt Luokka:Tony-palkinnon saajat
Antero Nikkanen

Antero Nikkanen (s. 1. kesäkuuta 1946) on entinen suomalainen jalkapalloilija ja jääpalloilija. Keskikentällä jalkapalloa pelannut Nikkanen edusti lähes koko uransa ajan vuosina 1962–1977 Mikkelin Palloilijoita mestaruussarjassa ja 1. divisioonassa. Lisäksi Nikkanen pelasi Myllykosken Pallossa 1978. Hän voitti MP:ssa Suomen Cupin 1970 ja 1971. Kaikkiaan Nikkanen pelasi 12 kauden aikana 261 pääsarjatason ottelua, joissa hän teki 19 maalia. Hän pelasi jalkapallomaajoukkueessa vuosina 1968–1974 yhteensä 10 maaottelua. Nikkanen pelasi myös jääpalloa MP:ssa ja Mikkelin Kamppareissa. Hän edusti jääpallomaajoukkuetta yhdessä A- ja kahdessa B-maaottelussa. == Lähteet == Luokka:Suomalaiset jalkapalloilijat Luokka:Suomalaiset jääpalloilijat Luokka:Jalkapallon Suomen Cupin mestarit Luokka:Vuonna 1946 syntyneet Luokka:Elävät henkilöt
Mario Valery-Trabucco

Mario Valery-Trabucco (s. 19. helmikuuta 1987 Caracas, Venezuela) on kanadalainen jääkiekkoilija, joka pelaa jääkiekon DEL-liigaa Augsburger Pantherin riveissä. ==Ura== Valery-Trabucco kävi vuodet 2006–2010 Union Collegea. Kausi 2009–2010 oli hänelle siellä paras, kun hän teki tehot 23+22=45. Hän voitti joukkueensa sisäisen piste- ja maalipörssin sekä valittiin kauden päätteeksi ECAC:n toiseen tähdistökentälliseen. Huhtikuussa 2010 Valery-Trabucco pelasi kaksi AHL-ottelua Adirondack Phantomsin riveissä. Heinäkuussa 2010 hän teki vuoden mittaisen sopimuksen TPS:n kanssa. Kausi TPS:ssa oli vaikea. Hän teki 57 ottelussa 19 pistettä ja jäi tehotilastossa peräti peräti 23 maalia miinukselle. Kaudeksi 2011–2012 Valery-Trabucco siirtyi TPS:sta Saksan DEL-liigan Augsburger Pantheriin. ==Tilastot== 2006–2007 Union College NCAA 35 12 11 23 50 – – – – – 2007–2008 Union College NCAA 35 9 8 17 40 – – – – – 2008–2009 Union College NCAA 38 15 14 29 42 – – – – – 2009–2010 Union College NCAA 38 23 22 45 18 – – – – – Adirondack Phantoms AHL 2 0 0 0 2 – – – – – 2010–2011 TPS SM-Liiga 57 16 3 19 46 – – – – – 2011–2012 Augsburger Panther DEL 52 19 15 34 32 2 0 0 0 4 2012–2013 Augsburger Panther DEL 35 5 9 14 20 1 0 0 0 0 2013–2014 Södertälje SK Allsvenskan 10 0 3 3 42 – – – – – Asplöven HC Allsvenskan 29 7 3 10 30 – – – – – 2014–2015 Starbulls Rosenheim DEL2 50 27 26 53 42 6 2 2 4 2 2015–2016 SG Cortina Italia 10 1 5 6 10 – – – – – Kallinge-Ronneby IF Hockeyettan 24 10 13 23 22 – – – – – 2016–2017 Manchester Storm EIHL 52 14 20 34 62 2 0 0 0 2 2017–2018 Gothiques d’Amiens Ranska 43 11 22 33 56 12 6 4 10 6 2018–2019 Gothiques d’Amiens Ranska 41 11 17 28 40 11 3 3 6 12 2 kautta yhteensä DEL 87 24 24 48 52 3 0 0 0 4 2 kautta yhteensä Ranska 84 22 39 61 96 23 9 7 16 18 4 kautta yhteensä NCAA 146 59 56 114 150 – – – – – ==Lähteet== * * * ===Viitteet=== Luokka:Kanadalaiset jääkiekkoilijat Luokka:Vuonna 1987 syntyneet Luokka:Elävät henkilöt
Gujaenkoira

Gujaenkoira (Gujae Gae) on sukupuuttoon kuollut korealainen koirarotu. ==Ulkonäkö== Rotu muistutti tyypiltään koreanjindonkoiraa, mutta ensin mainittu on hieman kookkaampi ja sillä on pidemmät, hieman sisäänpäin taittuvat kulmahampaat kuin jälkimmäisellä. ==Luonne ja käyttäytyminen== Gujaenkoira oli lähinnä metsästys- ja paimenkoira. Se osasi ennakoida riistan liikkeet eikä se koskaan luovuttanut kesken jäljestyksen. Sillä oli kuitenkin erinomainen kesykoiran luonne ja päinvastoin kuin jindonkoira, se rakasti ihmisten kanssa leikkimistä. Tämän vuoksi moni luuli sitä tyhmäksi, vaikka tosiasiassa se oli äärimmäisen älykäs. == Alkuperä == Rotu oli kotoisin Geojedon saarelta (joka on joissain yhteyksissä mainittu nimellä GuJae). Japanilaismiehityksen aikana vuosina 1930–1931 se hävitettiin sukupuuttoon.Morris, D. Dogs - The Ultimate Dictionary of over 1000 Dog Breeds, s. 704. Trafalgar Square, North Pomfret, Vermont: 2008. == Lähteet == Luokka:Sukupuuttoon kuolleet koirarodut Luokka:Pystykorvat Luokka:Korealaiset koirarodut
Jalkapallon Afrikan-mestaruuskilpailut 1988

Jalkapallon Afrikan-mestaruuskilpailut 1988 Joukkueet 8 (Yhdestä maanosasta) Isäntämaa Marokko Ajankohta 13. maaliskuuta 1988 - 27. maaliskuuta 1988 Mitalistit - Kulta - Hopea - Pronssi Ottelut 16 Maalit 23 (keskiarvo 1,44) Paras maalintekijä Lakhdar Belloumi, 2 maalia Roger Milla Gamal Abdelhamid Abdoulaye Traoré Paras pelaaja Aziz Bouderbala 16\. jalkapallon Afrikan-mestaruuskilpailut pelattiin Marokossa 13.–27. maaliskuuta 1988. Turnauksen voitti toista kertaa Kamerun. == Alkulohkot == === Lohko A Casablanca=== === Lohko B Rabat=== == Pudotuspelit == {{Turnauspuu4 | 23.3 | (rp.) | 1 (9) | | 1 (8) | 23.3 | | 0 | | 1 | 27.3 | | 1 | | 0 | 26.3 | (rp.) | 1 (4) | | 1 (3) }} === Välierät === \--------- === Pronssiottelu === === Loppuottelu === Vuoden 1988 Afrikan-mestaruuskilpailuiden voittaja: KAMERUN Toinen mestaruus == Maalipörssi == 2 maalia * Lakhdar Belloumi * Roger Milla * Gamal Abdelhamid * Abdoulaye Traoré == Tähdistöjoukkue == Maalivahti Puolustajat Keskikenttäpelaajat Hyökkääjät {| class=black width=100% | Joseph-Antoine Bell Luokka:Jalkapallon Afrikan-mestaruuskilpailut Afrikan-mestaruuskilpailut 1988 Afrikan-mestaruuskilpailut
Eduard Baldamus

August Carl Eduard Baldamus (18. elokuuta 1812 Giersleben, Saksi-Anhalt - 30. lokakuuta 1893 Coburg) oli saksalainen lintutieteilijä. Eduard Baldamus opiskeli teologiaa Berliinin yliopistossa. Vuonna 1845 Baldamus kutsui koolle ensimmäisen lintutieteen kongressin. 1850 hän oli perustamassa Saksan Lintutieteellistä Yhdistystä, yhdessä Johann Friedrich Naumannin ja Eugen Ferdinand von Homeyerin kanssa. Hän myös toimi yhdistyksen puheenjohtajana. Baldamus julkaisi lintutieteellistä lehteä Naumannia vuosina 1849–1858. == Teoksia == * Vogel-Märchen. Dresden, Schöufelb, 1876. * Die Federviehzucht vom wirthschaftlichen Standpunkte. Hühner, Enten, Gänse. Dresden, G. Schönfeld 1876–78. * Das Leben der europäischen Kuckucke : nebst Beiträgen zur Lebenskunde der übrigen parasitischen Kuckucke und Stärlinge. Berlin :Verlag von Paul Parey, 1892. Luokka:Saksalaiset ornitologit Luokka:Vuonna 1812 syntyneet Luokka:Vuonna 1893 kuolleet
Joensuun rautatiesilta

Joensuun rautatiesilta, jolla kulkevat sekä Pieksämäki–Joensuu-rata että Joensuu–Kontiomäki-rata, ylittää Pielisjoen Joensuun keskustan tuntumassa lähellä Joensuun rautatieasemaa. Ensimmäinen rautatiesilta valmistui vuonna 1894. Sillan keskimmäinen osa oli kääntösilta. Nykyinen silta valmistui vanhan sillan länsipuolelle vuonna 1985. Sillan keskimmäinen osa on nostosilta, jossa silta nousee ylös hissin tavoin. Nosto-osa ja sillan pilarit olivat täysin uusia, vanhasta sillasta siirrtettiin 60-luvulta olevat teräsristikot uuteen siltaan. Sillan alikulkukorkeus suljettuna on 4 metriä. Silta voidaan nostaa joko 7 metrin tai 12 metrin korkeuteen. Rautatiesillan avaus suoritetaan Joensuun kanavan kaukokäyttökeskuksesta. ==Muuta== Joensuun taidemuseon kokoelmissa on Tapani Raittilan maalaus Pielisjoen rautatiesilta (1950)Joensuun taidemuseon kokoelmat . == Lähteet == Luokka:Suomen rautatiesillat Luokka:Joensuun rakennukset ja rakennelmat Luokka:Joensuun liikenne
Rudolf Heinrich Paul Blasius

Rudolf Heinrich Paul Blasius (25. marraskuuta 1842 Braunschweig - 21. syyskuuta 1907 Braunschweig) oli saksalainen lääkäri, bakteriologi ja lintutieteilijä. Rudolf Blasiuksen isä oli Braunschweigin teknillisen yliopiston professori ja Herzog Anton Ulrich-Museumin johtaja Johann Heinrich Blasius. Hänen veljensä Wilhelm Blasius oli myös lintutieteilijä. Rudolf Blasius opiskeli lääketiedettä Göttingenin ja Zürichin yliopistoissa. Hän väitteli tohtoriksi Göttingenissä 1866. 14. elokuuta 1868 hänet vihittiin Mally Hausmanin kanssa, ja heille syntyi kaksi tyttöä ja kaksi poikaa. Vuonna 1884 Rudolf Blasius toimi Kansainvälisen lintutieteen kongressin isäntänä Wienissä. Hän toimi Saksan Lintutieteellisen Yhdistyksen puheenjohtajana kahteen otteeseen, 1875 ja 1901–1907. Blasius kuoli keuhkopussitulehdukseen 1907. == Teoksia == * Heinrich Gätke & Rudolf Blasius: Die Vogelwarte Helgoland. Joh. Heinr. Meyer, 1900. * Johann Andreas Naumann, Rudolf Blasius & Carl Richard Hennicke: Naturgeschichte der Vögel Mitteleuropas. F. E. Köhler, 1897. * Rudolf Blasius & H. Gaetke: Die ornithologischen Tagebücher, 1847-1887. Verlag von L.A. Kittler, 1906. * Andreas Johannes Jäckel & Rudolf Blasius: Systematische Übersicht der Vögel Bayerns mit Rücksicht auf das örtliche und quantitative Vorkommen der Vögel, ihre Lebensweise, ihren Zug und ihre Abänderungen. Kommissionsverlag von R. Oldenbourg, 1891. * Rudolf Blasius: Einleitung. Abfuhrsysteme. Trennsysteme. G. Fischer, 1894. * Rudolf Blasius & F. W. Büsing: Die Städtereinigung Band 2, Teil 1 von Handbuch der Hygiene. G. Fischer, 1894. * Rudolf Blasius: Der Gesundheitszustand der Städte des Herzogthums Braunschweig in den Jahren 1887/88. Meyer, 1889. * Rudolf Blasius: Die Vögel des Herzogthums Braunschweig und der angrenzenden Gebiete. J. H. Meyer, 1886. * Rudolf Blasius: Reiseskizzen aus dem Nordwesten Frankreichs, mit besonderer Berücksichtigung der naturhistorischen Sammlungen.. 49, (1901),. Luokka:Saksalaiset ornitologit Luokka:Vuonna 1842 syntyneet Luokka:Vuonna 1907 kuolleet
Ocean City (romaani)

Ocean City on Kauko Röyhkän vuonna 1999 ilmestynyt romaani.. == Lähteet == == Aiheesta muualla == * Johanna Sinisalo: Ocean City. Aikakone 14.12.1999. Luokka:Suomalaiset tieteisromaanit Luokka:Vuoden 1999 kirjat Luokka:Kauko Röyhkän kirjat
Tom Regan

Tom Regan (28. marraskuuta 1938 Pittsburgh, Pennsylvania – 17. helmikuuta 2017 Pohjois-Carolina) oli yhdysvaltalainen eläinten oikeuksiin erikoistunut filosofi. Hän oli North Carolina State Universityn emeritusprofessori. Hän työskenteli yliopistossa vuodesta 1967 vuoteen 2001, jolloin hän vetäytyi eläkkeelle. Reganin teos The Case for Animal Rights on vaikuttanut merkittävästi eläinaktivismin syntyyn. Hänen työhönsä vaikuttivat George Edward Mooren ja W. D. Rossin ajatukset. ==Teoksia== * Empty Cages: Facing the Challenge of Animal Rights (2004) * The Case for Animal Rights (1983, 1985, 2004) * All That Dwell Therein: Essays on Animal Rights and Environmental Ethics (1982) * Animal Sacrifices: Religious Perspectives on the Use of Animals in Science (1986) * Defending Animal Rights (2001) == Lähteet == == Aiheesta muualla == Luokka:Yhdysvaltalaiset filosofit Luokka:Vuonna 1938 syntyneet Luokka:Vuonna 2017 kuolleet
Katōmado

Katōmado (, ”tulivaloikkuna”, myös 花頭窓 tai 華頭窓, ”kukkahuippuikkuna”) on japanilaisessa arkkitehtuurissa käytetty ylöspäin kapeneva tai kellon muotoinen ikkunatyyppi. Se omaksuttiin Japaniin alun perin Kiinasta yhdessä zenbuddhalaisuuden kanssa osana zen-tyylistä arkkitehtuuria, mutta 1500-luvun lopulta lähtien sitä alettiin käyttää myös muita buddhalaisia lahkoja edustavissa temppeleissä, šintolaisissa pyhäköissä, linnoissa ja samuraiden asuintaloissa. Ikkuna ei alun perin ollut sivuiltaan kaareutuva, mutta sen muoto muuttui ajan kuluessa: pystypuitteita levennettiin ja ne alkoivat kaareutua alaspäin. Myös sanan ”katōmado” kirjoittamiseen käytetyt kanji- merkit ovat muuttuneet vuosisatojen aikana alkuperäisestä ”tulivaloikkunasta” ”kukkahuippuikkunaan”, sillä puu- ja paperirakentein tehdyn ikkunan nimen kirjoittamista tulen merkillä pidettiin huonona enteenä. Vanhin olemassa oleva katōmado-ikkuna on Engaku-jin temppelin shariden-pyhäinjäännöshallissa (1558–1570) Kamakurassa. Sen uskotaan noudattelevan alkuperäistä Japaniin saapunutta tyyliä, ja sen pystypuitteet ovat suorat. Toinen hyvin tunnettu esimerkki ovat Ishiyama-deran temppelin päähallin Genji-no-ma-huoneen () ikkunat Shigan prefektuurissa. Tästä syystä katōmadoa voidaan kutsua myös nimellä genjimado (, ”Genji-ikkuna”). == Lähteet == == Aiheesta muualla == Luokka:Japanilainen arkkitehtuuri
Hawkwind at the BBC 1972

Hawkwind At The BBC 1972 on Hawkwindin livejulkaisu, joka sisältää BBC:lle tehtyjä nauhoituksia vuodelta 1972. Ensimmäinen levy sisältää virallisesti ennen julkaisemattoman taltioinnin elokuulta 1972 sekä aiemmin nimellä BBC Radio 1 Live In Concert julkaistun BBC In Concert-taltioinnin mono-version syyskuulta 1972. Toinen levy sisältää saman BBC In Concert-taltioinnin parempilaatuisena, mutta editoituna stereo-versiona. Tämä kansainvälisiin lähetyksiin tarkoitettu stereo-versio on julkaistu aiemmin vain bootlegeilla. == Kappaleet == === CD 1 === # Brainstorm (Turner) – 5:30 # Silver Machine (Calvert/Brock) – 3:51 # Countdown (Dunkley/Stacia) – 0:56 # Born To Go (Calvert/Brock) – 11:26 # The Black Corridor (Moorcock) – 2:24 # Seven By Seven (Brock) – 7:06 # Brainstorm – 10:17 # Electronic No. 1 (Dik Mik/Dettmar) – 2:42 # Master Of The Universe (Turner/Brock) – 7:30 # Paranoia (Brock/Hawkwind) – 5:56 # Earth Calling (Calvert) – 3:03 # Silver Machine – 5:10 # Welcome To The Future (Calvert) – 3:02 * 1–2: Johnnie Walker Radio 1 session 2. elokuuta 1972, lähetyspäivämäärä 14. elokuuta 1972 * 3–13: BBC In Concert (mono), Paris Theatre, Lontoo 28. syyskuuta 1972, lähetyspäivämäärä 14. lokakuuta 1972 === CD 2 === # Countdown – 1:08 # Born To Go – 11:22 # The Black Corridor – 2:26 # Seven By Seven – 7:07 # Brainstorm – 6:14 # Electronic No. 1 – 2:04 # Master Of The Universe – 7:31 # Paranoia – 5:56 # Earth Calling – 3:03 # Silver Machine – 5:11 # Welcome To The Future – 2:53 * 1–11: BBC In Concert (stereo), Paris Theatre, Lontoo 28. syyskuuta 1972 == Muusikot == * Dave Brock – kitara, laulu * Nik Turner – saksofoni, huilu, laulu * Lemmy Kilmister – basso, laulu * Dik Mik – audiogeneraattori * Del Dettmar – syntetisaattori * Simon King – rummut * Andy Dunkley – kuulutukset * Stacia – kuulutukset Luokka:Vuoden 2010 konserttitallenteet Luokka:Hawkwindin konserttitallenteet
Death Eternal

__NOTOC__ Death Eternal on suomalaisen death/thrash metal -yhtye Deathchainin neljäs albumi, joka on yhtyeen nykyisen kitaristin, Cultin, ensimmäinen yhtyeessä. Albumi pääsi ensimmäisellä viikollaan Suomen virallisella albumilistalla sijalle 13. Levy jatkoi Deathchainin matkaa syvemmälle death metallin maailmaan, ja myös H. P. Lovecraft -vaikutteet alkoivat näkyä teksteissä enemmän. == Kappaleet == # # # # # # # # # == Kokoonpano == * K.J. Khaos – laulu * Cult – kitara * Corpse – kitara * Kuolio – basso * Kassara – rummut \+ * Antti Boman – laulu (kappaleet 6 & 9) == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Aiheesta muualla == * * == Lähteet == Luokka:Vuoden 2007 albumit Luokka:Deathchainin albumit
Aarne Koskinen (poliitikko)

Aarne Johannes Koskinen (7. maaliskuuta 1915 Akaa – 24. maaliskuuta 1995 Hämeenlinna) oli suomalainen poliitikko. Koskinen oli SKDL:n kansanedustaja vuosina 1970–1983. Hän vaikutti myös Hämeenlinnan ja Vanajan valtuustoissa sekä Suomen kommunistisessa puolueessa. Koskinen oli ammatiltaan betoniraudoittaja. Koskinen valittiin kansanedustajaksi Hämeen läänin eteläisestä vaalipiiristä. Eduskunnassa hän kuului laki- ja liikenne-/kulkulaitosvaliokuntaan. Koskinen kuului SKP:n Lahden piirikomiteaan ja hän johti puolueen Hämeenlinnan aluekomiteaa. Koskisella oli luottamustehtäviä myös Suomen Rakennustyöläisten Liitossa ja SAK:ssa. Koskinen oli presidentin valitsijamies vaaleissa 1978 ja 1982. Hän kuului Hämeenlinnan ja Vanajan kunnanvaltuustoihin sekä kunnanhallituksiin. == Lähteet == Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Vanajan kunnanvaltuutetut Luokka:Hämeenlinnan kaupunginvaltuutetut Luokka:Hämeen vaalipiiri Luokka:Vuonna 1915 syntyneet Luokka:Vuonna 1995 kuolleet
Troll

Troll voi tarkoittaa seuraavia asioita: == Paikat == * Troll, norjalainen tutkimusasema ** Troll Airfield, läheinen lentokenttä * Troll, maakaasu- ja öljykenttä Pohjanmerellä ** Troll A, porauslautta * Troll Ski Resort, hiihtokeskus Kanadassa == Elokuvat ja televisio == * Peikko (Troll), ruotsalainen elokuva vuodelta 1971 * Peikko (Troll), norjalainen elokuva vuodelta 2022 * Troll, italialais-yhdysvaltalainen elokuva vuodelta 1986 * Troll 2, italialainen elokuva vuodelta 1990 *Troll 3, italialainen elokuva vuodelta 1993 * Trollz, yhdysvaltalainen animaatiosarja * Trolljegeren, norjalainen elokuva vuodelta 2010 == Musiikki == * Troll, norjalainen black metal -yhtye * Troll, ruotsalainen popyhtye * Troll, norjalaisen Lumsk-yhtyeen albumi vuodelta 2005 * The Trolls, yhdysvaltalainen rockyhtye == Muuta == * johdinauto eli trolleybussi * Troll, norjalainen automerkki * KNM Troll, Norjan laivaston aluksia * trolli (troll), internet-slangisana * Troll-rotu tai -olio kirjallisuudessa (Artemis Fowl, Harry Potter, Kiekkomaailma, Taru sormusten herrasta) ja peleissä (Dungeons & Dragons, Warcraft, Warhammer) ** Peikko (troll), rotu Warcraft-pelisarjassa == Sukunimi == * Carl Troll (1899–1975), saksalainen maantieteilijä * Christian Troll (s. 1937), saksalainen teologi * Johann Heinrich Troll (1756–1824), sveitsiläinen taidemaalari * Karl Troll (1865–1954), itävaltalainen arkkitehti * Wilhelm Troll (1897–1978), saksalainen kasvitieteilijä. === Kuvitteellisia henkilöitä === * Amethyst van der Troll, henkilöhahmo piirrossarjassa Trollz
Lumijoen vaakuna

Lumijoen vaakuna on Lumijoen kunnan tunnus, joka on samalla puhuva vaakuna. Vaakunan selitys on ”sinisessä kentässä alainen aaltokoroinen hirsi, jonka yläpuolella lumikide; molemmat hopeaa.” Vaakunan ovat suunnitelleet Toivo Mikkonen ja Kaj Kajander, ja Lumijoen kunnanvaltuusto hyväksyi sen kokouksessaan 22. huhtikuuta 1969. Sisäasiainministeriö vahvisti vaakunan käyttöön 11. heinäkuuta samana vuonna. == Lähteet == * * Lumijoki Vaakuna
Peña Sport FC

Peña Sport Fútbol Club on jalkapalloseura, joka tulee Tafallan kaupungista Espanjasta. Joukkue on perustettu vuonna 1925 ja se pelaa tällä hetkellä maan neljänneksi korkeimmalla sarjatasolla Tercera Divisiónissa. Sen kotistadionina toimii 3 000-paikkainen Estadio de San Francisco. Joukkue on pelannut suurimman osan historiastaan alimmalla kansallisella sarjatasolla Tercera Divisiónissa. Ensimmäistä kertaa Segunda División B:hen se nousi kaudeksi 2000–2001. == Aiheesta muualla == * Seuran virallinen kotisivusto Luokka:Espanjalaiset jalkapalloseurat Luokka:Navarra
UE Sant Andreu

Unió Esportiva Sant Andreu on jalkapalloseura, joka tulee Barcelonan kaupungista Espanjasta. Joukkue on perustettu vuonna 1925 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 15 000 paikkainen Camp Municipal Narcís Sala. == Historia == Joukkue on pelannut suurimman osan historiastaan alimalla kansallisella sarjatasolla Tercera Divisiónissa. Toiseksi korkeimmalla sarjatasolla Segunda Divisiónissa se pelasi ensimmäistä kertaa kaudella 1950–1951. Kauden 1952–1953 jälkeen se putosi takaisin Tercera Divisióniin, jossa se pelasi kauteen 1968–1969 asti. Historiansa pisimmän yhtenäisen ajanjakson Segunda Divisiónissa se pelasi vuosina 1969–1977. Kaudeksi 1977–1978 joukkue putosi Segunda División B:hen, joka otettiin ensimmäistä kertaa käyttöön sitten kauden 1928–1929. == Seuran tausta == *Club de Futbol Andreuenc - (1909–25) *L'Avenç del Sport - (1911–25) *Unió Esportiva Sant Andreu - (1925–40) *Club Deportivo San Andrés - (1940–84) *Unió Esportiva Sant Andreu - (1984–nykyhetki) == Aiheesta muualla == * Seuran virallinen kotisivusto Luokka:Espanjalaiset jalkapalloseurat Luokka:Barcelonan urheilu Luokka:Vuonna 1925 perustetut urheiluseurat
Tomorrow’s Dream

Tomorrow's Dream on brittiläisen Black Sabbath -yhtyeen kappale, joka julkaistiin vuonna 1972 yhtyeen neljännellä albumilla Vol. 4 sekä erikseen singlenä. Kappale on yhtyeen yhdessä tekemä. Singlen b-puolen niin ikään yhtyeen yhdessä tekemä instrumentaali ”Laguna Sunrise” on sekin Vol. 4 -albumilta. ”Tomorrow’s Dream” toimi Black Sabbathin vuosien 1972–74 kiertueilla konserttien avauskappaleena. Suomessa Musa-lehden lokakuun 1972 numerossa singlen arvosteli Waldemar Wallenius. Hän kirjoittaa ”Tomorrow’s Dreamissa” olevan hyvin väsynyt riffi, josta yhtye ei jaksa saada mitään irti. B-puoli ”Laguna Sunrisea” hän kuvailee Living Strings -tyyppiseksi tunnelmapalaksi, ”mutta paremmat miehet ovat tästäkin aiheesta tehneet parempaa jälkeä”. Singlen arvosanaksi hän antaa yhden tähden viidestä mahdollisesta. ==Kappaleet singlellä== A-puoli # B-puoli # * Lähde: ==Lähteet== Luokka:Black Sabbathin kappaleet Luokka:Vuoden 1972 kappaleet
Schloss Hof

thumb|260px|Restauroitu Schloss Hof lokakuussa 2005. Schloss Hof on Eugen Savoijilaisen 1720-luvun loppupuolella itselleen maalaisasunnoksi rakennuttama, myöhemmin keisarinna Maria Teresian miehelleen Frans ensimmäiselle lahjaksi ostama palatsi Itävallassa, lähellä nykyisen Slovakian rajaa. Palatsi on nykyään yleisölle avoin matkailukohde. == Historia == Eugen Savoijilainen rakennutti barokkityylisen Schloss Hofin itselleen maalaisasunnoksi 1720-luvun loppupuolella. Palatsin suunnitteli arkkitehti Johann Lukas von Hildebrandt, jolla oli käytettävissään Eugenin valtava omaisuus. Palatsialue on 50 hehtaarin kokoinen ja siihen kuuluu itse palatsin lisäksi suuri puutarha ja maatila. Palatsi valmistui pääpiirteissään vuoden 1730 tienoilla. Keisarinna Maria Teresia osti palatsin Eugenin perillisiltä vuonna 1755 lahjaksi miehelleen Frans ensimmäiselle. Palatsi toimi keisariperheen yksityisenä loma-asuntona aina Fransin kuolemaan (1765) asti. Wienin hovin tiukkojen sääntöjen takia keisariperhettä seurasi aina lähes 200 palvelijaa, mistä aiheutui ajoittain majoitusongelmia. Tilanvähyyden vuoksi Maria Teresia rakennutti palatsiin kolmannen kerroksen vuoden 1770 tienoilla, jolloin palatsi sai hoviarkkitehti Franz Anton Hillebrandtin johdolla nykyisen klassistisen ulkoasunsa. Maria Teresiaa seuranneet Habsburgien keisarit ja arkkiherttuat jättivät palatsin vähälle huomiolle ja luonto alkoi ottaa tilasta valtaa. 1800-luvun lopulla Frans Joosef I tyhjensi palatsin irtaimistosta ja muutti tilan sotilaiden harjoitusalueeksi. Luonnonvoimien lisäksi palatsialuetta tuhosivat nyt myös keisarilliset sotilaat ja heidän hevosensa. Palatsin irtaimisto siirrettiin Wieniin varastoon, minkä jälkeen sitä on käytetty niin keisarillisten palatsien kuin myöhemmin Itävalta-Unkarin hajottua myös Itävallan hallinnollisten rakennusten koristelussa. Schloss Hof pysyi kuitenkin sotilashallinnossa myös Wehrmachtin ja Puna-armeijan alaisuudessa. Puna-armeijan poistuttua vuonna 1955 palatsin restaurointia on usein yritetty, mutta yritykset ovat aina kaatuneet rahan puutteeseen. Vuonna 2002 nimenomaan Schloss Hofin restaurointia varten perustettu säätiö aloitti kuitenkin palatsin laajamittaisen restauroinnin Maria Theresian aikaiseen loistoonsa. Esimerkiksi puutarha restauroitiin alkuperäisten suunnitelmien ja vanhojen maalausten perusteella. Palatsi avattiin yleisölle vuonna 2005. == Lähteet == * Schloss Hofin historia == Aiheesta muualla == * Schloss Hofin sivut Luokka:Itävallan palatsit Luokka:Ala-Itävalta
Greatest Hits (Black Sabbathin vuoden 2009 albumi)

Greatest Hits on Black Sabbathin kesäkuussa 2009 vain Euroopassa julkaistu kokoelma-albumi, joka sisältää materiaalia ensimmäisen laulusolistin, Ozzy Osbournen, aikakaudelta 1970–1978. Levy on yhtyeen diskografiassa toinen samanniminen albumi, Black Sabbathin ensimmäinen Greatest Hits julkaistiin vuonna 1977. Albumi sisältää kaikki yhtyeen alkuperäis-kokoonpanon klassikot (esim. "Paranoid", "Iron Man", "War Pigs"). Kappalemateriaali keskittyy lähinnä vuosiin 1970-1972. Vuosilta 1973-1978 on vain kaksi kappaletta, vuoden 1973 "Sabbath Bloody Sabbath" ja vuoden 1978 "Never Say Die". Albumeilta Sabotage (1975) ja Technical Ecstasy (1976) ei ole yhtään kappaletta. Tämän albumin sisältö julkaistiin uudelleen vuonna 2012 nimellä Iron Man - The Best of. ==Kappaleet== # # # # # # # # # # # # # # == Muusikot == *Ozzy Osbourne - laulu, huuliharppu *Tony Iommi - kitara, kosketinsoittimet *Geezer Butler - basso, kosketinsoittimet *Bill Ward - rummut == Julkaisuhistoria == *kesäkuu 2009: Universal, 2705880, CD, UK/EU ==Lähteet== *Greatest Hits: Black Sabbath Luokka:Vuoden 2009 kokoelma-albumit Luokka:Black Sabbathin kokoelma-albumit
Glen Rice

Glen Anthony Rice (s. 28. toukokuuta 1967 Flint, Michigan) on yhdysvaltalainen uransa lopettanut koripalloilija. Pienenä laitahyökkääjänä ja heittävänä takamiehenä pelannut Rice voitti urallaan yhden NBA mestaruuden kaudella 1999–2000. Hänet valittiin kolmesti NBA:n tähdistöotteluun, joista kerran Rice valittiin ottelun arvokkaimmaksi pelaajaksi. Rice on myös voittanut kerran NBA:n kolmen pisteen heittokilpailun vuonna 1995 ja on kautta-aikain yhdeksänneksi tarkin kolmen pisteen heittäjä .400 prosentin tarkkuudella. Rice edusti 15 kautta kestäneellä urallaan suurimmaksi osaksi Miami Heatia. Muut seurat olivat Charlotte Hornets, Los Angeles Lakers, New York Knicks, Houston Rockets ja Los Angeles Clippers. ==Lähteet== *Glen Rice NBA.comissa Luokka:Yhdysvaltalaiset koripalloilijat Luokka:Afroamerikkalaiset Luokka:Vuonna 1967 syntyneet Luokka:Elävät henkilöt
Dan Majerle

Daniel Lewis Majerle (s. 9. syyskuuta 1965 Traverse City, Michigan) on yhdysvaltalainen uransa lopettanut koripalloilija. Pienenä laitahyökkääjänä ja heittävänä takamiehenä pelannut Majerle valittiin urallaan kolmesti NBA:n tähdistöotteluun. Majerle edusti 14 kautta kestäneellä urallaan suurimmaksi osaksi Phoenix Sunsia. Muut seurat olivat Cleveland Cavaliers ja Miami Heat. Hän pelasi myös Yhdysvaltain maajoukkueessa ja oli saavuttamassa olympiapronssia vuonna 1988 sekä voittamassa MM-kultaa vuonna 1994. == Lähteet == *Dan Majerle NBA.comissa === Viitteet === Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Vuonna 1965 syntyneet Luokka:Elävät henkilöt
Rehydroksylaatioajoitus

Rehydroksylaatioajoitus on menetelmä, jonka avulla voidaan määritellä keraamisten esineiden ikää. Arkeologinen materiaali on suurelta osin poltettua savea. Esineet reagoivat ilmassa olevan kosteuden kanssa ja niiden paino lisääntyy. Saviesineen materiaalin kiteet muuttuvat hitaasti ja niistä tulee kidevedellisiä. Rehydroksylaatio tapahtuu uudessa, vastapoltetussa esineessä nopeasti, mutta reaktio hidastuu pian ja jatkuu tuhansia vuosia. Reaktio saadaan palautetuksi, nollatuksi, kun saviesinettä pidetään muutama tunti 500 °C:n lämpötilassa. Sen jälkeen reaktio alkaa jälleen alusta. Esineen ikää määriteltäessä esinettä punnitaan nollauksen jälkeen tarkalla vaa'alla aluksi jopa minuutin välein. Väliaikaa pidennetään vähitellen ja muutaman päivän kuluttua saadaan arvoja, joilla selvitetään ajan ja massan kasvun riippuvuus, ja arvoista piirretään suora. On todettu, että poltettu saviesineen massan kasvu on verrannollinen ajan potenssiin 1/4. Mittausten perusteella saadaan selvitetyksi, miten massa kasvaa suhteessa ajan potenssiin 1/4. Kun esine on mitattu ennen kuumennusta, voidaan suoraa jatkaa ja päätellä esineen polttoaika. Menetelmä on muita nykymenetelmiä tarkempi, mutta hyvin vanhojen, yli 10 000 vuoden ikäisten, esineiden arvioinnissa luotettavuus vähenee. Rehydroksylaatioon vaikuttavat ilman lämpötila ja kosteus sekä jonkin verran myös polttouunin lämpötila. Virhelähde on historian aikana tapahtunut tulipalo. Kun Canterburyn linnan tiilien ikää määriteltiin, tulos oli 66 vuotta. Linna oli kuitenkin osittain palanut toisen maailmansodan aikaisissa pommituksissa 1942, ja näin tiilien ikä oli nollautunut. Menetelmää voivat käyttää myös ilmastontutkijat arvioidessaan maapallon ilmaston muutosta eri puolilla maailmaa. ==Katso myös== *Iänmääritysmenetelmä ==Lähteet== ==Aiheesta muualla== *Dating fired-clay ceramics using long-term power law rehydroxylation kinetics (absctract), The Royal Society Luokka:Iänmääritys Luokka:Arkeologia
HMS Pytchley

HMS Pytchley (viirinumero L92) oli Britannian kuninkaallisen laivaston Hunt- luokan tyypin I saattuehävittäjä toisessa maailmansodassa. == Valmistus == Alus tilattiin 11. huhtikuuta 1939 työnumerolla J1111 vuoden 1939 laivasto- ohjelmassa Scotts Shipbuilding and Engineering Companyltä Greenockista, missä köli laskettiin vielä samana vuonna 26. heinäkuuta. Alus laskettiin vesille 13. helmikuuta 1940 ja valmistui puolisen vuotta myöhemmin 23. lokakuuta.Naval-history.net - HMS Pytchley == Palvelus == Alus jatkoi palvelustaan, kunnes se poistettiin elokuussa 1946 palveluksesta reserviin. Devonportista alus siirrettiin Cardiffiin, jossa sen aseistus poistettiin ennen poistolistalle sijoittamista. Alus myytiin 1956 BISCOlle ja se saapui 1. joulukuuta hinattuna E. Reesille Llanelliin romutettavaksi. ==Lähteet== * * * === Viitteet === Luokka:Kuninkaallisen laivaston Hunt-luokan hävittäjät Luokka:Scottsin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Quorn (L66)

HMS Quorn (viirinumero L66) oli Britannian kuninkaallisen laivaston Hunt- luokan tyypin I saattuehävittäjä toisessa maailmansodassa. == Valmistus == Alus tilattiin 11. huhtikuuta 1939 työnumerolla J6633 vuoden 1939 laivasto- ohjelmassa J. Samuel White and Companyltä Cowesista Isle of Wightilta, missä köli laskettiin vielä samana vuonna 26. heinäkuuta. Alus laskettiin vesille 27. maaliskuuta 1940. Valmistuksen aikana todettiin mekaanisia ongelmia ohjauksessa ja vuoto perässä. Alus valmistui 21. syyskuuta 1940.Naval- history.net - HMS Quorn == Palvelus == Aluksen keskilaivaan osui 3. elokuuta 1944 Le Havren edustalla räjähteillä täytetty moottorivene (Linsen). Alus katkesi kahtia ja kumpikin osa upposi nopeasti vieden mukanaan 130 miehistönjäsentä. ==Lähteet== * * * === Viitteet === Luokka:Kuninkaallisen laivaston Hunt-luokan hävittäjät Luokka:Whiten valmistamat alukset Luokka:Yhdistyneen kuningaskunnan toisen maailmansodan hävittäjät
Fjodor Smolov

Fjodor Mihailovitš Smolov (Фёдор Михайлович Смолов, s. 9. helmikuuta 1990 Saratov, Neuvostoliitto) on venäläinen jalkapalloilija, joka edustaa Espanjan La Ligan Celta Vigoa. Kotimaansa seurojen lisäksi hän on edustanut puoli vuotta lainalla alankomaalaista Feyenoordia. 186 senttimetriä pitkä Smolov on pelipaikaltaan hyökkääjä. Smolov pelasi Venäjän A-maajoukkueessa ensimmäisen ottelunsa marraskuussa 2012 Yhdysvaltoja vastaan ja teki heti yhden maalin. Hän on pelannut syyskuun 2019 puoliväliin mennessä 39 maaottelua ja tehnyt niissä 14 maalia. Hän pelasi Venäjän joukkueessa EM-kilpailuissa 2016, Maanosaliittojen cupissa 2017 ja MM-kilpailuissa 2018. == Lähteet == == Aiheesta muualla == Luokka:Venäläiset jalkapalloilijat Luokka:Vuonna 1990 syntyneet Luokka:Elävät henkilöt
HMS Tynedale

HMS Tynedale (viirinumero L96) oli Britannian kuninkaallisen laivaston Hunt- luokan tyypin I saattuehävittäjä toisessa maailmansodassa. == Valmistus == Alus tilattiin 11. huhtikuuta 1939 vuoden 1939 laivasto-ohjelmassa työnumerolla J1471 Alexander Stephen and Sonsilta Linthousesta, missä köli laskettiin vielä samana vuonna 27. heinäkuuta. Alus laskettiin vesille 5. kesäkuuta 1940 nimettynä Northumbriassa järjestetyn ketunmetsästyksen mukaan ja valmistui vielä saman vuoden lopulla 2. joulukuuta.Naval-history.net - HMS Tynedale == Palvelus == Alukseen osui 12. joulukuuta 1943 Bougienlahdella Saksan laivaston sukellusveneen U-593:n laukaisema akustisesti maaliinhakeutuva GNAT-torpedo. Alus katkesi osumasta kahtia, mutta peräosa pysyi pinnalla pidempään, mikä mahdollisti siellä olleiden miesten pelastautumisen INS Hyberabadiin ja HMT Hengistiin. Aluksella menehtyi 73 miehistönjäsentä. ==Lähteet== * * * * === Viitteet === Luokka:Kuninkaallisen laivaston Hunt-luokan hävittäjät Luokka:Stephenin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Whaddon

HMS Whaddon (viirinumero L45) oli Britannian kuninkaallisen laivaston Hunt- luokan tyypin I saattuehävittäjä, joka palveli toisessa maailmansodassa. == Valmistus == Alus tilattiin 11. huhtikuuta 1939 osana vuoden 1939 laivasto- ohjelmaa työnumerolla J1472 Alexander Stephen and Sonsilta Govanista, missä köli laskettiin vielä samana vuonna 27. heinäkuuta. Alus laskettiin vesille 16. heinäkuuta 1940 nimettynä Buckinghamshiressä järjestetyn ketunmetsästyksen mukaan ja valmistui 28. helmikuuta 1941.Naval-history.net - HMS Whaddon == Palvelus == Alus hinattiin 1954 Cardiffiin, jossa se sijoitettiin 1958 poistolistalle. Seuraavana vuonna alus myytiin BISCOlle ja saapui huhtikuussa Shipbreaking Industriesille Faslaneen romutettavaksi. ==Lähteet== * * * * === Viitteet === Luokka:Kuninkaallisen laivaston Hunt-luokan hävittäjät Luokka:Stephenin valmistamat alukset Luokka:Yhdistyneen kuningaskunnan toisen maailmansodan hävittäjät
Sekou Cissé

Sekou Cissé (s. 23. toukokuuta 1985 Dabou, Norsunluurannikko) on norsunluurannikkolainen jalkapalloilija, joka edustaa Alankomaiden pääsarjassa Eredivisiessä pelaavaa Feyenoordia. Cissé siirtyi synnyinmaastaan Alankomaihin, Roda JC:en vuonna 2004 seurassa tuolloin pelanneen maanmiehen Arouna Konén suosituksesta. Cissén rooli Rodassa kasvoi Konén siirryttyä PSV Eindhoveniin vuonna 2005, ja vuonna 2006 AZ Alkmaaria valmentanut Louis van Gaal teki hänestä tarjouksen, johon olisi sisältynyt myös Adil Ramzin siirto Roda JC:een. Seura kuitenkin kieltäytyi neuvottelemasta siirrosta. Kaudella 2008-09 Cissén entistä paremmat peliesitykset herättivät kiinnostusta, ja hänet yhdistettiin huhuissa Feyenoordiin, PSV:iin ja Twenteen. Siirto Feyenoordin julkistettiin kauden päätteeksi 30. kesäkuuta ja se varmistui 5. heinäkuuta Cissén läpäistessä lääkärintarkastuksen. Hän allekirjoitti Feyenoordin kanssa viisivuotisen sopimuksen. Cissé on edustanut Norsunluurannikkoa A-maajoukkuetasolla. Luokka:Norsunluurannikkolaiset jalkapalloilijat Luokka:Vuonna 1985 syntyneet Luokka:Elävät henkilöt
Korsikankoira

Korsikankoira (, ) on ranskalainen koirarotu. FCI ei ole hyväksynyt sitä, mutta Ranskan kennelliitto luokittelee sen FCI-ryhmään 5 (pystykorvat ja alkukantaiset koirat) ja alajaostoon 5.7 (alkukantaiset metsästyskoirat). ==Ulkonäkö== Vaikka korsikankoira luokitellaan kotimaassaan virallisesti FCI:n 5-ryhmään, se muistuttaa kuitenkin ulkonäöllisesti eniten 2-ryhmän são miguelinfilan ja uruguayncimarrónin tyyppisiä mastiffeja. Se on keskikokoinen ja sillä on kevyt, mutta vankka rakenne. Silmät ovat soikeat, aavistuksen vinoasentoiset ja niiden väri vaihtelee pähkinänruskeasta tummanruskeaan. Korvat ovat keskipitkät, kolmiomaiset ja asennoltaan joko puolipystyt tai riippuvat (ruusukorvat tai v:n muotoiset korvat). Karvepeite on sileää ja vaihtelee lyhyestä keskipitkään. Väritys on yleensä juovikas (brindle) kellanruskealla (fawn) pohjavärillä, jossa mikä tahansa sävy vaaleasta tummaan on mahdollinen. Lisäksi sallitaan musta kellanruskein tai hiekanvärisin merkein (black & tan) ja yksivärinen kellanruskea tai hiekanvärinen, jossa on mustia peitinkarvoja (soopeli/riistanväri). Myös musta maski sallitaan. On olemassa yksilöitä joilla on valkoinen rintakehä, mutta se luetaan virheeksi. Urosten säkäkorkeus vaihtelee 46–58 cm ja narttujen 46–55 cm välillä – molemmilla sallitaan 1 cm:n poikkeama molempiin suuntiin. Kuva:Corsicandogcursinu2.jpg|lyhytkarvainen Kuva:Corsicandogcursinu1.jpg|puolipitkäkarvainen ==Luonne ja käyttäytyminen== Rotu on erittäin reviiritietoinen ja työskentelee sille vieraassa ympäristössä melko epävarmasti. Se suhtautuu epäluuloisesti vieraisiin ja puolustaa omistajansa omaisuutta kiivaasti. Se ei tule toimeen vieraiden koirien kanssa. Korsikankoira on älykäs, tasapainoinen, uskollinen, säyseä, rauhallinen ja omistajaansa erittäin kiintynyt. Kotioloissa se on hiljainen ja rauhallinen, mutta ulkona eloisa ja energinen. Se sopeutuu hyvin erilaisiin tilanteisiin ja ympäristöihin. Sen täytyy päästä metsästämään tai tekemään muuta työtä, sillä ilman oikeanlaista aktivointia se turhautuu. Se ei sovellu yksinomaan perhekoiraksi. ==Alkuperä== Korsikankoira polveutuu mahdollisesti muinaisesta sikakoirasta, jota käytettiin metsästys-, hälytys- ja vahtikoirana. Korsikan kaltaisille saarille saapui usein piraatteja, minkä vuoksi tarvittiin voimakkaita koiria puolustamaan kotia. Kirjallisia dokumentteja ja kuvituksia korsikankoirasta löytyy jo 1500-luvulta. Alun perin rotua käytettiin karjanajoon ja paimentamiseen, ja 1900-luvun alkuun asti sitä käytettiin myös laumojen vartioimiseen. Korsikan eristynyt sijainti ja koiran sopeutuvaisuus edesauttoivat sen kehittymistä noin vuoteen 1950 asti, jolloin mannermaisten rotujen suosio alkoi vaikuttaa negatiivisesti paikalliseen populaatioon. 1980-luvulla korsikankoirasta tuli jälleen saarella suosittu, erityisesti metsästyskoirana. Vuonna 1989 perustettiin Association de Sauvegarde du Chien Corse, ja vuonna 2003 Ranskan kennelliitto hyväksyi rodun virallisesti. ==Kuuluisia yksilöitä== * Guy Bedosilla on 3-vuotias korsikankoira Malo.Le chien de Guy Bedos abattu == Lähteet == Luokka:Mastiffit Luokka:Alkukantaiset koirat Luokka:Ranskalaiset koirarodut Luokka:FCI:n ulkopuoliset rodut
Adam Deacon

Adam Deacon (s. 4. maaliskuuta 1983) on englantilainen näyttelijä ja räppäri, joka sai näkyvyyttä näyteltyään elokuvassa Kidulthood (2006) ja sen jatko- osassa Adulthood (2008).http://www.imdb.com/title/tt0435680/fullcredits Deacon on myös kirjailija ja ohjaaja. Adam Deacon kasvoi englantilaisen äitinsä kanssa Stoke Newingtonin alueella Itä-Lontoossa. Hänen marokkolainen isänsä erosi hänen äidistään hänen ollessaan kaksivuotias. Deacon voitti Orange BAFTA Rising Star Awardin vuonna 2012. Palkinto myönnetään vuosittain elokuva-alan uusille kyvyille. == Singlet == * "Keep Moving" (2010) * "Hype Hype Ting" (2011) * "Do It" (2011) * "People's Champion" (2012) * "Flying High" (2012) * "Soldier" (2013) == Lähteet == == Aiheesta muualla == * Luokka:Englantilaiset näyttelijät Luokka:Brittiläiset hip hop -artistit Luokka:Vuonna 1983 syntyneet Luokka:Elävät henkilöt
Abel Maldonado

Abel Maldonado (s. 21. elokuuta 1967 Santa Maria, Kalifornia) on yhdysvaltalainen poliitikko sekä Kalifornian osavaltion 47. varakuvernööri. Hän aloitti varakuvernöörinä huhtikuussa 2010 ja toimi tehtävässä tammikuuhun 2011 asti. Hän edustaa Yhdysvaltain republikaanista puoluetta. Maldonado syntyi meksikolais-amerikkalaiseen perheeseen. Hänen vanhempansa olivat maanviljelijöitä, jotka viljelivät mansikoita. Maldonadon valmistuttua Santa Maria High Schoolista hän lähti opiskelemaan San Luis Obispossa sijaitsevaan California Polytechnic State Universityyn. == Lähteet == Luokka:Kalifornian varakuvernöörit Luokka:Yhdysvaltalaiset republikaanipoliitikot Luokka:Vuonna 1967 syntyneet Luokka:Elävät henkilöt
Jalkapallon Afrikan-mestaruuskilpailut 1992

Jalkapallon Afrikan-mestaruuskilpailut 1992 Joukkueet 12 (Yhdestä maanosasta) Isäntämaa Senegal Ajankohta 12. tammikuuta 1992 - 26. tammikuuta 1992 Mitalistit - Kulta - Hopea - Pronssi Ottelut 20 Maalit 35 (keskiarvo 1,75) Paras maalintekijä Rashidi Yekini, 4 maalia Paras pelaaja Abedi Pele 18\. jalkapallon Afrikan-mestaruuskilpailut pelattiin Senegalissa 12.–26. tammikuuta 1992. Turnauksen voitti ensimmäistä kertaa Norsunluurannikko. ==Ottelut== === Alkulohkot === ==== Lohko A ==== ==== Lohko B ==== ==== Lohko C ==== ==== Lohko D ==== === Pudotuspelit === {{Turnauspuu8 | 19.1 | | 1 | | 0 | 19.1 | | 2 | | 0 | 20.1 | | 1 | | 0 | 20.1 | | 1 | | 0 | 23.1 | | 2 | | 1 | 23.1 | | 0 (1)| (rp.) | 0 (3) | 26.1 | (rp.) | 0 (11) | | 0 (10) | 25.1 | | 2 | | 1 }} ==== Puolivälierät ==== \--------- \--------- \--------- ==== Välierät ==== \--------- ==== Pronssiottelu ==== ==== Loppuottelu ==== Vuoden 1992 Afrikan-mestaruuskilpailuiden voittaja: NORSUNLUURANNIKKO Ensimmäinen mestaruus == Maalintekijät == 4 maalia * Rashidi Yekini 3 maalia * Abedi Pelé 2 maalia * Pierre Tchibota * Tony Yeboah * Jules Bocandé == Tähdistöjoukkue == Maalivahti Puolustajat Keskikenttäpelaajat Hyökkääjät {| class=black width=100% | Alain Gouaméné Luokka:Jalkapallon Afrikan-mestaruuskilpailut Afrikan-mestaruuskilpailut 1992 Afrikan-mestaruuskilpailut